**TERMÉSHOZAM-ELŐREJELZÉS A MEZŐGAZDASÁGBAN**

**Yield forecast of agricultural products**

Készítette: **SZILÁGYI LEVENTE,** **KORÉNYI ISTVÁN, FLIER TAMÁS**

SZIE, GTK, Vidékfejlesztési- és Agrármérnöki Szak, levelező, BSc., II. évfolyam

Témavezető: **dr. Pitlik László**,egyetemi docens, SZIE GTK MY-X Kutatócsoport

A dolgozat célja: a tesztüzemi adatok alapján történt elemzések eredményes felhasználása a mezőgazdasági stratégiai döntésekben.

Ezen elemzések több síkon futnak egymással párhuzamosan. Elsőként a kiválasztott növények, 10 éves időtartamban rendelkezésre álló terméshozamait használjuk fel a legkésőbbi növény, a kukorica várható termésének éven belüli előrejelzésére. Egy másik szálon éven túli előrejelzések készülnek a tanulási minták megfelelő eltolásával. A tanulási mintákba a komplex ökológiai helyzeteket regionálisan reflektáló terméseredmények mellett, harmadik szálként, üzemszintű, monetáris termeléstechnológiai adatok is bevonásra kerülnek.

Ezen robot-szakértő készítése egy átfogó képet nyújt a rendelkezésre álló számadatok alapján azon lehetséges stratégiai lépésekről, amelyek egy mezőgazdasági vállalkozás eredményességét jelentős mértékben növelhetik a várható hozamok ismeretében, illetve az előre jelezhetőség mértékének tudatában. Az eltérő modellek rámutatnak az adathiány és az előrejelzési intervallum gazdasági hatásaira, egymást erősítő vagy gyengítő (inkonzisztens) jellegükre. A modellek célcsoportjai tehát a gazdálkodók, a tanácsadók, kamarák és egyéb érdekvédelmi szervek, a kormányzat, ill. a kereskedelem, feldolgozó ipar, vagyis az árképzés minden egyéb szereplője. A tisztább jövőképek racionálisabb döntések alapjai, melyek gazdasági előnyként a hatékonyabb erőforrás-felhasználást alapozzák meg.